১৫১২ খ্রিষ্টাব্দে <MASK>র মৃত্যুর পর রাজ্যের সামরিক ও রাজনৈতিক প্রভাব হ্রাস পেতে থাকে। দোন-য়োদ-র্দো-র্জে অপুত্রক অবস্থায় মৃত্যুবরণের সময় নাকার্ত্সে নামক স্থানের অধিবাসী জিলোনপা নামক এক ব্যক্তিকে উত্তরাধিকারী নির্বাচিত করে যান। কিন্তু গ্ত্সো-স্ক্যেস-র্দো-র্জের পুত্র ঙ্গাগ-দ্বাং-র্নাম-র্গ্যাল দ্রুত সিংহাসন অধিকারে সক্ষম হন। ১৫১৫ খ্রিষ্টাব্দে ফাগ-মো-গ্রু-পা রাজবংশের সাথে পুনরায় বিরোধ শুরু হয়। রিং-স্পুংস-পা রাজবংশের অধীনে থাকা গ্যাখার্ত্সে তাঁদের আনুগত্য পাল্টে ফাগ-মো-গ্রু-পা রাজবংশের অধীনে চলে যায়। লাসা থেকে রিং-স্পুংস-পার সৈন্যদল বিতাড়িত হয় এবং কুড়ি বছর পরে দ্গে-লুগস সম্প্রদায়ের বৌদ্ধদের স্মোন-লাম-ছেন-মো নামক উৎসব পালনের সুযোগ পান। ঙ্গাগ-দ্বাং-র্নাম-র্গ্যাল থুস, সেঙ্গেত্সে, লাতোদ, ল্হো প্রভৃতি স্থান অধিকার করে তাঁর রাজ্যের আয়তন সঙ্কোচনকে অনেকটাই পূরণ করতে পেরেছিলেন।
রিং-স্পুংস-পা রাজবংশ
ঙ্গাগ-দ্বাং-র্নাম-র্গ্যাল সাংস-র্গ্যাস-র্গ্যাল-ম্ত্শানের দোন-য়োদ-র্দো-র্জে গ্রাগ্স-পা-'ব্যুং-গ্নাস